O b r a z l o ž e n j e 

uz Prijedlog PRAVILNIKA o visini naknade za postavljanje i korištenje reklamnih predmeta  na području Općine Župa dubrovačka



Dana 27. travnja 2026. na 10. sjednici Općinskog vijeća Općine Župa dubrovačka razmotana je donesena je Odluka o reklamiranju na području Općine Župa dubrovačka.

Uz Odluku o reklamiranju na području Općine Župa dubrovačka („Službeni glasnik Općine Župa dubrovačka“, broj 16/26) kojom se sustavno uređuju pitanja, kako slijedi:

·  vrste reklamnih predmeta (reklame, panoi, transparente, zastave, strate, digitalni panoi)
· uvjeti i način postavljanja reklamnih predmeta na javnim i privatnim površinama vidljivima s javnih površina
· obveza ishođenja odobrenja za postavljanje reklamnih predmeta
· tehnički i estetski uvjeti (sigurnost prometa, izgled prostora, osvjetljenje i dr.)
· posebna pravila za digitalne reklamne panele (ograničenja sadržaja i svjetline)
· regulacija zastavica na stupovima javne rasvjete (uz iznimku od komunalnog reda i stroge uvjete)
· zabrana agresivnog i neprimjerenog oglašavanja
· postupak izdavanja odobrenja i uvjeti za odbijanje zahtjeva
· obveze korisnika (održavanje, uklanjanje) i uklanjanje protupravno postavljenih predmeta
· nadzor i ovlasti komunalnih redara
· kaznene odredbe
· prijelazni rok za usklađenje postojećih reklama (6 mjeseci)
· uvođenje naknade za reklamne predmete.
 
Općinski načelnik, kao tijelo izvršne vlasti, temeljem ovlasti iz citirane odluke predstavničkog tijela, u suradnji sa stručnim službama općinske administracije, donosi poseban Pravilnik o visini naknade za postavljanje i korištenje reklamnih predmeta na području Općine Župa dubrovačka, a kojim se:

· utvrđuju konkretni iznosi naknada (panoi, A-stalci, zastavice i dr.)
· propisuje način obračuna i plaćanja naknade
· definiraju kriteriji (vrsta, veličina, lokacija, trajanje, utjecaj na prostor)
· uređuju mogućnosti oslobođenja ili korekcije naknade uz obrazloženje.

Prije donošenja iste od strane tijela izvršne vlasti potrebno je provesti postupak javnog savjetovanja sa zainteresiranom javnosti sukladno Zakonu o pravu na pristup informacijama.

